钦定古今图书集成/明伦汇编/氏族典/第068卷 > 朱台符
## 钦定古今图书集成/明伦汇编/氏族典/第068卷 > 朱台符

按《宋史朱台符传》：“台符，字拱正，眉山人。淳化三年进
士，登甲科，解褐将作监丞，通判青州。召入直史馆，再
迁秘书丞，知浚仪县。咸平元年知贡举，俄擢太常博
士，出为京西转运副使。二年，入为盐铁判官，改判户
部勾院，拜工部员外郎，换度支判官。景德初，郑文宝
为陕西转运，或言其张皇生事，徙台符代之。台符俊”
爽好谋，然颇以刻碎为举职。与杨覃联事，以不协闻，
徙台符知郢州。三年，召还，会执政有不喜者，复出知
洪州，卒于舟次。